Раждаш се, живееш...
и умираш.
Няма повторение.
Няма втори шанс, ако се прецакаш.
Поне не и в този живот.
О С Т Р И Е
Боен кораб Пегас към кораба, който твърди, че е Галактика.
Моля отговорете. - Пегас?
Как е възможно? Целият флот бе унищожен.
Адмирал Кейн, не допускахме, че има други оцелели.
От името на офицерите и екипажа на Пегас,
добре дошли в колониалния флот.
Това, което са ти сторили е долно, зло.
Това, от което се нуждаеш е правосъдие.
Да ти го начукам.
Тя умря с мисълта, че корабът и екипажът й са спасени,
а мисията й е изпълнена.
За нея нямаше нищо по-важно от кораба, екипажа и поставените й задачи.
Поемайки командването на Пегас, аз се вричам, че ще следвам идеите,
които я изградиха като добър лидер и герой.
Вестта за убийството на Фиск вече обиколи цялата флота.
Екипажът може да се разпадне, след убийството на командира им.
Пегас загуби двама само за седмица. - Давам командването на Гарнър.
Командир Гарнър, два силонски бойни кораба изскочиха до нас.
Изстреляха ракети. Атакуват ни.
Трябва бързо да поправим светлинния двигател, иначе сме мъртви.
Сър, загубихме Гарнър.
Той се пожертва за да спаси Пегас.
Гарнър бе моят избор.
Отговорността за неговите грешки е моя.
Поздравления, командире.
Пегас е под твое командване.
Както казах, всеки прави избор и живее с него.
А в последствие и с избора на другите.
Едуард Джеймс Олмос
Мери МакДонъл
Кейти Сакхов
Джейми Бамбър
Джеймс Калис
Триша Хелфър
Грейс Парк
49 579 ОЦЕЛЕЛИ
ТЪРСЕЩИ ДОМ
НАРЕЧЕН ЗЕМЯ
БОЕН КОРАБ "ГАЛАКТИКА"
Превод и субтитри АСЕН ИВАНОВ и ДЕЯН КАСАБОВ
Чувствам се като дете в първи клас.
Ще ме накараш да съжалявам, че те взех с мен, нали?
Аз вече съжалявам.
... новият командир на Пегас. Командир Лий Адама.
Благодаря ви, г-жо Президент, адмирал Адама.
Преди осем месеца светът се промени. Животът ни се промени завинаги.
Носим отговорност, която не сме и допускали, че ще ни се наложи.
Дълг.
Чест.
Служба. Това са повече от думи.
Това са водещите принципи, за всички военни.
И всички те не достигат на този кораб.
Това ще се промени. Още от днес.
Не винаги може да си избираме условията,
но е наш изборът как ще се справим с тях.
Давам ви своята дума. Очаквам същото и от вас.
Вече назначих Кара Трейс за командир на пилотите,
като в близките дни ще направя и други назначения.
След като прегледам...
Колкото повече се променят нещата, толкова повече остават същите.
Влез.
Лейтенант Кендра Шоу се явява по служба, сър.
Свободно, лейтенант. Седнете. - Не, благодаря.
Свикнала съм да стоя в тази стая.
Да. Адмирал Кейн не беше така толерантна към седенето.
Дори и смъртта не освети сянката й.
Убеден съм, че няма нужда да ви го казвам.
Сър?
Преглеждам досиетата на корабните офицери и...
честно да си кажа, вие сте загадка за мен.
Високо ценена от Кейн, която те е харесвала,
А впоследствие множество негативни доклади от Фиск и Гарнър
и сте прехвърлена на служба в кухнята за повтаряща се недисциплинираност.
Така че въпросът е - коя сте?
КАПРИКА 10 месеца по-рано
Кендра Шоу. - Шоу?
Това означава, че майка ви е... - Бившият делегат Марта Шоу.
Щеше да се гордее с теб. Пегас, а?
Половината офицери тук биха убили за назначение на онзи кораб.
Това е само временно. Докато ме забележат от генералния щаб.
Година-две до адмирал Кейн и ще мога сама да командвам парада.
Звучи сякаш кариерата ти вече е предначертана.
Не се виждам да прекарам живота си на боен кораб.
Пожелавам ти късмет.
КОРАБОСТРОИТЕЛНИЦА НА ФЛОТИЛИЯ СКОРПИОН
Влез.
Това ли е твоята представа за почивка? - Това ли е твоята представа за хоби?
Да, така е.
Е, реши ли как ще прекараш отпуската си?
Мислех да се отбия до Таурон, на гости на някои приятели,
но нямам някакви конкретни планове.
В такъв случай защо не се присъединиш към нас на Джеминон?
Знам, че Ерика и момичетата ще се радват да те видят.
Хайде, Елена, заслужаваш почивка. Ще направиш цяла година на кораба.
Имам предълъг списък с ремонтни дейности.
Никога не напускам кораба си за да почивам и
знаеш, че не бих оставила Пегас в ръцете на сбирщина цивилни, така че...
Послушай своя първи помощник.
От време на време е добре да забравяш за службата.
Ще си помисля.
Наистина. - Добре.
Елена, недей! Елена!
Раптор 179, имате разрешение за кацане в хангар 3.
Разбрано, Пегас.
Извинявайте, бихте ли ме насочили към...
Прощавайте, бихте ли...
Търсите командния център? - Да. Как разбрахте?
Имате студеното излъчване на офицер, който трябва да се яви пред нея.
Едно от преимуществата да бъдеш мрежов администратор.
Ние сме тук, а ето къде трябва да отидете.
Спасихте ми живота. Кендра Шоу. - Джийн Инвиер.
Инвиер? Това на староджеминонски е възкресение, нали?
Едно от предимствата да завършиш отпаднала класическа специалност.
Предполагам никога не си очаквала, че нещо подобно ще ти е от полза.
Добре дошла на Пегас, лейтенант. - Благодаря.
Лейтенант Кендра Шоу се явява по служба, сър.
Хареса ли ви кафето, лейтенант?
Кафето? - Просто кажете "тъй вярно".
Нямаме време за празни приказки. - Тъй вярно, сър.
Добре. Прецених, че или сте се загубили по пътя към командния център
или сте спрели за чаша кафе и честно да ви кажа
предпочитам новият ми офицер да е спрял за чаша кафе,
отколкото да не може да си намери пътя в бойния кораб.
Сър, току-що пристигам... - Не съм свършила.
Знам защо сте тук.
Вие сте тук защото смятате, че това е поредното стъпало нагоре.
Нека да позная. Майка ви е задействала някои връзки...
Майка ми е мъртва, сър. Почина от рак. - Да, знам. Прочетох документите.
Макар много да съжалявам за загубата ви,
се надявам това да е последният път, в който ще разчитате на съчувствие.
От двете ни аз изпитвам много повече самосъжаление.
Г-н Хоши? - Сър?
Бихте ли упътили лейтенанта към каютата й?
Тъй вярно. - Свободна сте.
Лейтенант.
Малка сутрешната закуска. - Да.
Ще съм си в каютата. - Слушам.
С новата мрежа, със съответната парола,
ще може да се контролира всяка система на кораба.
Разбира се, в момента системата е изключена за настройки,
но при тревога няма да са необходими никакви резервни решения.
Само ако някой не натисне грешния бутон.
Нямаме право на грешка. - Да се надяваме, че боговете...
Добре ли сте?
Хайде, войнико, ставай. На крака.
Хоши! Хоши!
Добре. Следвай ме към командния център. Хайде.
Херметизирайте шлюзовете! - Какво ни удари, по дяволите?
Отчитаме ядрени експлозии. Множество попадения.
Трябва да са силоните. Нарушават примирието с тази атака.
Поне все още имаме захранване. - Оръжията и радара не работят.
Компютрите са изключени. Трябва да направим всичко ръчно.
Искам да затворите всички люкове.
Премахнете връзките с дока.
Лейтенант, погрижете се за светлинния двигател.
Готови за извънреден скок.
Изстреляха две атомни ракети към нас. Попадение след 20 секунди.
Нямаме компютър и не мога да направя изчисления за скок.
Без изчисления. Просто го направи. - Да направим скок на сляпо?
Така може да се озовем в някоя звезда.
Все едно къде ще се озовем!
Десет секунди до детонация. - Просто го направете, лейтенант!
Светлинният двигател в готовност! - Пет секунди!
Лейтенант, сега!
Коя съм аз? Аз съм войник.
Колкото до Фиск и Гарнър,
те не заслужаваха моето уважение и затова не го получиха.
Бихте ли уточнили?
Фиск търгуваше на черния пазар. Беше един боклук, носещ униформа.
Гарнър беше педант, който се опитваше да ръководи този кораб,
сякаш е една от неговите машини. - Трудно ми е да оспоря оценката ви.
А аз?
Не го премълчавайте само защото все още съм жив.
Вие сте новоназначеният,
което не променя факта, че сте външен и трябва да се справяте с нашите каши
и впечатлението, че татенцето просто ви подари боен кораб.
Все едно ви е подхвърлил ключовете за нова кола.
Със сигурност затвърдихте репутацията си, лейтенант.
Какво бихте казали да бъдете мой първи помощник?
Сър?
Едно от нещата, които научих от баща си преди да взема ключовете
е, че командирът се нуждае от силна дясна ръка.
Така ще заявя на екипажа, че уважавам наследството на Кейн,
макар да не е така. Познавам Кейн.
Но възнамерявам да върна гордостта на този екипаж.
Ето защо ще ви позволя да носите нейния факел.
Става ли?
В такъв случай, майоре, сложете си униформа.
Свободно.
Десет. Девет.
Осем. Седем.
Шест. Пет.
Четири. Три.
Две. Едно. Времето изтече.
Смятате ли, че това оръжие е готово за стрелба, войнико?
Тъй вярно! - Готов ли сте да заложите живота си?
А живота на своите приятели? - Сър...
Тъй вярно.
Тогава стреляйте.
Глух ли си, войнико? Казах да стреляш с шибаното оръжие.
Отново.
Мислех, че е невъзможно да се намери по-гаден помощник от Сол Тай.
Да, груба е,
но точно такъв човек ни трябва. - Някакви трески за дялкане?
Не се разбират много с Кара.
Бих искал да видя това.
Помни, че първият помощник не е инструмент.
Двамата трябва да се сработите. Трябва да си имате доверие.
Вярваме си, че може да изпълняваме задачите си.
Предполагам това е някакво начало.
След като къщичката ти е в ред имам задача за теб.
Противно на здравия си разум позволих на екип учени
да вземат раптор от нас и да изследва остатъци от супернова.
Закъсняват.
Искам да проследиш маршрута им за да открием какво се е случило.
Групата е от трима цивилни и двама пилоти.
А ако се натъкна на силони?
Това е спасителна мисия.
Не влизай в битка, която не би желал да водиш.
Както е казано:
Използвай собствената си преценка. Ти си командирът.
ЛИПСВАЩ РАПТОР СПАСИТЕЛНА МИСИЯ
Нищо вдясно от мен и нищо вляво от мен.
Чувствам се сама насред пустотата.
Хайде, Шоубоут. Запей нещо, да знам, че не съм сама.
Да запея? Песен?
Какво ще кажеш за "99 бутилки с амброзия"?
Шоубоут, припомняш ми някои неща.
Добре.
ДЕСЕТ МЕСЕЦА ПО-РАНО
Подайте ми доклада за състоянието. - Заповядайте.
В лечебницата е починал поредният ранен.
Колко стават с него жертвите? - 723.
Над 25% от екипажа.
Какви са жизнените ни показатели? - 12 вайпъра са унищожени.
Наред с 2 раптора.
17 кораба са прекалено повредени за да бъдат ремонтирани.
Какво друго?
Сър, опитахме се да ограничим достъпа до получената преди срива информация,
но продължават да се разпространяват слухове.
Трябват ни факти, а не предположения. - Съгласен съм.
Намираме се на четири-пет скока от колониите.
Не вярвам, че искате да рискувате целия кораб за малко информация.
Изпратете два раптора. Предупредете ги да не влизат в бой с врага.
Нуждаем се от информация. - Слушам.
Готови за рестарт на навигационните и защитни системи. Бъдете в готовност.
Лейтенант. - Адмирале.
Компютрите за оръжейните и двигателните системи са в готовност.
Мисля, че открих как силоните са преодолели защитната ни мрежа.
Кодовете бяха в новата навигационна програма, която щяхме да качим.
Създадени са за да инициират достъп,
чрез който на врага се осигурява безжичен достъп до програмата.
И така вирус да порази цялата мрежа? Това ли искате да кажете?
Да. За щастие системата е била изключена,
но предлагам засега да остане така, дори и след прочистването на кода.
Добре, лейтенант. Вие сте на ход.
Направете го. Оказва се, че не сте толкова безполезна, колкото си мислех.
От колко време сте на бойния си пост?
Не мога да кажа. Не съм го напускала.
Време е да се постегнете. Минаха два дни от атаката.
Сър?
Съжалявам.
Съжалявам за поведението си когато удариха бомбите.
Бях уплашена. Всъщност бях ужасена.
Просто се вцепених.
Вече не ви е страх, нали лейтенант?
Съвсем не. - Добре.
Запази гнева си за по-късно.
Ще спре страха следващият път и ще ти каже какво да правиш.
Лейтенант, приведете се във форма.
Говори вашият адмирал.
Зная, че има много слухове за случилото се.
Приказки за унищожението на домовете ни от силоните.
Иска ми се да ви кажа, че всичко това е плод на преувеличение, но всъщност,
нищо което сте чули не се доближава до ужаса, който ни сполетя.
Фактите са,
че колониите ни са унищожени,
градовете ни са поразени от атомни бомби,
а флотът ни също е унищожен.
Няма никакви признаци, че има други оцелели.
Предполагам се питате същото, което и аз.
Какво да правим сега?
Дали да бягаме?
Дали да се скрием?
Смятам, че това са лесните възможности.
Един философ бе казал:
"Пред труден избор е необходимо да се преосмислят приоритетите".
Огледайте се.
Нашите приоритети са тук.
В шлюзовете, в самолетите,
в нашите оръжия
и в нас самите.
Войната е нашият приоритет.
Макар днес победата да е немислима, то има към какво друго да се стремим.
Отмъщение.
Отплата.
Така че ще се бием.
Защото това е единствената възможност, която врагът ни остави.
Нека да накараме тези тенекии
да разберат, че докато този екипаж и този кораб съществуват,
то войната, която те започнаха, няма да приключи.
Благодаря ви.
Така да бъде.
Така да бъде! Така да бъде!
Това ми прилича повече на отварачка за консерви.
Това което знаем е, че се охранява от половин дузина рейдъри.
Е, и? - Те не очакват някой да ги атакува.
Господа, гледате към нашата първа цел.
Чудесна работа, лейтенант.
Благодаря. Заслугата не е само моя.
Като говорим за дявола...
Здравей, Джийн. Добре дошла. - Здравей.
Господа, искам да ви представя г-ца Джийн Инвиер.
Г-ца Инвиер и л-т Шоу работят съвместно по нашите системи
Преди това тя отговаряше за за поправките
и трябва да заявя, че тя се доказа като ценен кадър и на двете места.
Благодаря. Чудесна реч.
Благодаря. Седнете, моля.
Смятам, че е полезно корабните офицери да се събираме от време на време.
Да споделим своята храна, вино и някоя друга добра дума.
Да повдигнем морала. - Да не говорим, че това
е единственото време, в което можем да насадим задниците си на стол.
Сега, след като всички се събрахме бих искала да кажа няколко думи.
Напълно сериозно...
Казах някои неща, под влияние на емоции.
Неща, които смятам, че екипажът имаше нужда да чуе.
Но не желая да си помисляте и за миг,
че ще си позволя да жертвам нечий живот или ресурси
в някакъв налудничав опит за отмъщение.
Планът ми е
да водим класическа партизанска война.
Да открием слабите им места и да ги ударим подобаващо.
Както казват: най-добрата защита е нападението.
Тогава да пием за доброто нападение. И да сритаме малко силонски задници.
Наздраве.
Почти приключих тук.
Нямам представа как ще защитим системите до утре ако не се разделим.
А само ти имаш кодовете за достъп.
Може да помолиш адмирала да повиши нивото ти на достъп.
Мислех си, че сме били предпазливи.
Предполагам това е доста трудно, ако наистина те е грижа за някого.
Програмата е качена. Въведи кода си.
Алфа-1-9-6-Гама-1.
За да задоволя твоето любопитство...
Запознахме се преди време, когато й представих плановете си за ремонта.
Прекарахме доста време заедно,
работейки по детайлите и предполагам едното доведе до другото.
Изглеждаш доста изненадана.
Кейн изглежда толкова самостоятелна.
И тя има нужди, като всички нас. Никой не може да живее напълно сам.
Повярвайте ми, лейтенант. В края на краищата всички сме хора.
Какво ще кажеш за "99 бутилки с амброзия"?
ЛИПСВАЩ РАПТОР СПАСИТЕЛНА МИСИЯ
Припомняш ми някои неща. - Въобще спира ли някога да бърбори?
Такива приказки водят до небрежност. Дава лош пример на другите пилоти.
Добрият пример, който дава с летенето си ще го компенсира.
Сър, откривам множество обекти. Посока 399, ъгъл 620.
големина на ескадрилата...
Непозната конфигурация, сър. - Трябва да са рейдъри.
Имаме си компания. Пегас, тук Старбък. Откъде се взеха тези, по дяволите?
Старбък, заедно с Шоубоут обратно в гнездото.
Разбрано, Пегас. Шоубоут, следвай ме.
Защитните батареи да стрелят избирателно. Пазете нашите хора.
Готови за скок след като си приберем птичките.
Слушам, сър.
Тези кораби... Почти ги виждам. Има нещо странно в тях.
Сър, да изпратим ли вайпъри да ги пресрещнат?
Не сме тук за това, майоре. - Сър...
Ако забележим липсващия кораб, ще го последваме.
В противен случай правим скок и докладваме на Галактика.
Пегас, тук Старбък. Имаме проблеми.
Нашите приятели не искат да се сбогуват с нас.
Сър, от машинното докладват за проблем с навигационния компютър.
Шегуваш се!
Минете на запасен режим. Нуждаем се от координатите за скока.
Навсякъде са! Не може да се освободим!
Нека защитната батарея да започне автоматичен обстрел за близък обсег.
Веднага.
Какво по дяволите? - Пред огневия рубеж сме.
Майтапиш ли се? Стреляй с всичко, което имаш. Ще си пробием път.
Дали ще проработи? - Не, но ще се почувстваш по-добре.
По дяволите!
Кучи син!
За миг си помислих, че иска да ни убие.
Майор Шоу има правомощията да вземе всички мерки,
които сметне за нужни за да предпази кораба.
Тя е безразсъдна! - А също и мой първи помощник.
И честно да ти кажа, заповедта за този бараж навярно ти спаси кожата.
Прости ми, че няма да изкажа благодарностите си.
Кара, просто... - Недей.
Ще ми кажеш ли какво по дяволите си мислеше?
Това беше добро пилотиране, капитане,
но на ваше място бих се замислила да критикувам тактически ми заповеди.
Тактически заповеди? Така ли наричате взривяването на собствените си пилоти?
Поставянето на заповедите под съмнение е лоша идея на този кораб, капитане.
ДЕСЕТ МЕСЕЦА ПО-РАНО АТАКА НА КОМУНИКАЦИОННА СТАНЦИЯ
Колко рейдъра има, лейтенант? - Отчитам 12 енергийни следи, сър.
Повече отколкото очаквахме.
Една ескадрила би трябвало да да ги елиминира и да унищожи целта.
Изпратете синята ескадрила.
НОВИ ЦЕЛИ
Нови цели на радара. Има заглушаване на сигнала,
но отчитам 15 пълни ескадрили от рейдъри, сър.
Трябва да са извършили скок в момента, в който изпратихме нашите изтребители.
Това не е комуникационна станция, а събирателен пункт.
Да върнем ли вайпърите, сър? Сър?
Две минути до контакт.
Адмирале, силоните са знаели, че идваме.
Да върнем вайпърите и да направим скок докато все още можем.
Не. Изпратете резерва.
Да осигурят прикритие на синята ескадрила, докато взриви целта.
Но те ни превъзхождат 40 към 1! - Ескадрила от рейдъри идва насам.
Задействайте защитните батареи. - Не отговарят, сър.
Системата блокира оръжейната мрежа.
Артилеристите да поемат ръчно контрола.
Адмирале, значително ни превъзхождат,
а сега и собствената ни оръжейна мрежа не отговаря.
Какво друго доказателство ни трябва, че това е капан?
Това е причината да изстреляме всичко, което имаме.
Елена, това е точно това, което каза, че не бива да правим.
Дори и да успеем, ще си струва ли загубените животи и самолети?
Г-н Белзен, да не би да отказвате да изпълните моите заповеди?
Сър, не мога да ги изпълня с чиста съвест.
Г-н Белзен, подайте ми оръжието си.
Сър? - Казах да си дадете оръжието!
Веднага!
Богове!
Полковник Фиск.
Полковник Фиск!
Сега вие сте мой първи помощник.
Заповедите ми не са променени. Ще ги изпълните ли?
Говори помощник командира.
Изстреляйте всички налични ескадрили.
Сър, датчиците от отсеци 4, 10 и 12 се активираха.
Има силони на борда.
Полковник, изпратете отрядите за бързо реагиране.
Лейтенант, отидете до резервната контролна зала.
Силоните ще опитат да ни отстранят, като ни оставят без въздух.
Слушам.
Натам!
Идват оттам и избиват всички!
В контролната зала ще бъдеш в безопасност.
Какво по дяволите?!
Хей ти! Отстъпи от адмирала! - Лейтенант?
Казах да се дръпнеш настрани! Веднага!
Вие двамата - арестувайте я! - Остави! Какво става, лейтенант?
Тя просто ни помага за обновяване на оръжейните ни системи!
Тя е силонски шпионин, който изглежда като нас!
За Бога!
Г-н Хоши, покажете ни охранителната камера от отсек 4.
Това е лудост! Не зная какво е видяла...
Богове!
Отведете това нещо от тук. - Да, сър!
Дръжте се като офицери, по дяволите! Всички наоколо ви гледат!
Тези откъде се взеха?!
Много отдавна не бях виждал такова нещо извън музея.
Мислиш ли, че цялата им флотилия е направила скок до тук?
Появиха се отникъде...
Предполагам смяташ това за смущаващо. - Защо мислиш така?
Надали ти е приятно да се сблъскаш с доказателството,
че не много отдавна твоите хора са били подвижни домашни уреди.
Тези модели са изпълнили своята мисия.
Освободиха ни от подтисничеството на хората.
И след като постигнахте целта, решихте да подражавате на подтисниците?
Бог е направил човека по свой образ и подобие.
Защо творенията на човека да не подражават на създателя си?
А и...
тези тела ни позволят да оценим това творение в целия му блясък.
Не мога да възразя на това.
Защо силоните биха възкресили машини, по-допотопни от самите тях?
А може би не са...
Може би са дошли сами. - Искате ли да споделите нещо?
В базите ни с данни се споменава група центуриони, наречени "стражи".
Ранни модели като този, които са избегнали унищожение.
Какво охраняват тези стражи? - Хибридът.
Създание, представящо първата стъпка в еволюцията ни от машини...
към органични същества. От тях, към нас.
Липсващата брънка.
По-скоро еволюционна издънка.
Бяха създадени други хибриди, които да управляват корабите ни
преди експериментът да бъде прекратен, но този е първият.
Някои все още смятат, че е жив - охраняван от тези стражи.
Търсещ свой начин да еволюира.
При последната операция във войната...
Галактика бе част от ударна група,
която унищожи една от силонските бази.
Участвах в тази мисия.
Предполагахме, че силоните строят някакво супер-оръжие.
ПЪРВАТА ВОЙНА СЪС СИЛОНИТЕ ПРЕДИ 41 ГОДИНИ
Хъскър, преследват ме. По дяволите, докладвай.
Л-Т УИЛЯМ АДАМА "ХЪСКЪР"
Разбрано, Бонзай. Завий наляво по мой сигнал.
Сега. Завий.
Хъскър, Бонзай, върнете се в ескадрилата.
Бонзай, Хъскър, изглежда защитата на Колумбия е преодоляна.
До всички вайпъри, говори Бонзай.
Колумбия се нуждае от нашата помощ. Да си почистим къщичката.
Хъскър, провери зад себе си. Два рейдъра се насочват към кораба.
Зад него е. Този, който е отзад. - Разбрано.
Уцелих го! Уцелих го! - След него, Адама. Твой е.
Този шибаняк е мой.
Един летящ тостер по-малко. - До всички вайпъри.
Отдалечете се от Колумбия. До всички. Разкарайте се веднага!
Колумбия е унищожена! Божичко, Колумбия е унищожена!
Божичко!
Два рейдъра се оттеглят. Започвам преследване.
Прекалено е опасно. Не си готов за да се справиш сам.
Безсмислено е да се жертваш, Адама.
Спипах те!
Къде си, шибаняко?
Хайде, покажи се.
Хайде, шибаняко!
По дяволите.
Всичко това се е случвало и преди
и ще се случва отново.
Има ли някой вътре?
Помощ! Изоставиха ни тук!
Не ни оставяйте, моля ви!
Ще ви измъкна.
Всички сме цивилни.
Търговци сме от Джеминон...
Нападнаха конвоя ни и ни плениха.
Бяхме петдесет човека, но постоянно отвеждат по някого...
Чуваме ги как крещят.
Не знаем какво се случва с тях. Трябва да ни измъкнете!
Опитвам се. Вратата е здраво залостена.
Какво става? - Не зная.
Прилича на земетресение. Сградата се разпада.
Готово!
Заяла е и не мога да я отворя повече.
Трябва да се махаш! Отиди и повикай помощ!
Ще остана с вас. - Няма да се справиш сам! Тръгвай!
Разкажи им какво е станало с нас. Корабът ни се казваше Даяна.
От Джеминон... Кажи им... Ако останеш, ще те затрупа като нас!
Отивай!
Тръгвай! Спасявай се!
Махай се!
Хъскър до Галактика?
Говори Хъскър, чувате ли ме?
Чуваме те, Хъскър. Докладвай. - Аварирах на повърхността.
Правили са нещо тук и са използвали хора за експеримента си!
А сега се измъкват с това, което са създали!
Хъскър, войната свърши.
Какво?! Галактика, повторете!
Войната свърши. Току-що бе подписано примирие.
Активирай предавателя си и ще те приберем на кораба.
Хъскър, отговори!
Успяха да избягат с него.
Точно когато подписахме примирие.
Ако този хибрид все още съществува и държи в плен наши събратя...
Не ми се помисля за това!
Болтар и Тирол успяха да извадят компютъра на рейдъра
и изтеглиха навигационните данни.
Имат предполагаеми координати за силонска база.
Възможно е да е голям боен кораб.
Ще изпратим раптор на 1 или 2 скока от мястото, където ви атакуваха.
Споменах на командира, че не можем да изпратим и двата бойни кораба.
Затова временно се прехвърлям на Пегас.
Отиваш сам? - Ти ще си командващ.
Нека кажем, че искам лично да присъствам на тази мисия.
Мисия, базирана на силонска легенда. - Не е легенда, синко.
Бях на мястото, където създадоха това същество.
Видях какво бяха сторили за да го създадат.
Няма да позволя това да се повтори.
Не и на собствените ни хора.
Първият ми помощник ще подготви план за атака.
Това ми напомня за една друга тема. Командире?
Ще е важно да сме в тази позиция.
Пегас ще направи скок точно сред вражеските кораби.
Ще ни засипят с рейдъри,
а ние ще ги подлъжем, че са повредили светлинния ни двигател.
Ще потеглим с досветлинна скорост и така ще ги отдалечим от базата им.
Тогава моят отряд ще атакува.
Доста рискован план, но ти си наясно с това.
Помни, че това е спасителна акция.
Отивате, прибирате хората, залагате бомбата и се прибирате.
Кой ще пилотира раптора? - Капитан Трейс.
Не бих се доверила на никой друг, за тази мисия.
Въпросът е дали аз мога да имам доверие в теб.
Президентът смята, че по време на службата ти при адмирал Кейн
си участвала в инцидент на борда на гражданския транспортен кораб Сила.
Инцидент, при който са екзекутирани десет човека. Вярно ли е?
Попитах дали е вярно! - Бях там.
Предполагам, че това е достатъчно за да ме отстраните.
Защо не ми каза?
Казахте, че искате да изпратите послание до екипажа на този кораб,
уважавайки наследството на Кейн. Аз съм нейното наследство.
Жива съм благодарение на решенията и избора й.
Това важи за всички на Пегас. Да добавя ли още нещо?
Кейн би одобрила този план, без дори да мигне.
Знаеше, че битки и война не се печелят без да се рискува нечий живот.
Приключи ли?
Да, сър. Ако искате оставката ми, ще я получите.
Би било лесно, нали?
Ще се върнеш в кухнята да белиш картофи и да се самосъжаляваш,
защото горката Кендра е единствената, направила труден избор.
Няма да стане така, майоре. Поне докато аз командвам.
Планът ти е рискован, но имаме само него.
Изпълнете мисията си, майоре.
Планът ви е одобрен.
...да се върнем на разговора с Гай Болтар.
Докторе, много хора смятаха, че Пегас е отговорът на молитвите ни...
Сгрешиха ли?
ДЕСЕТ МЕСЕЦА ПО-РАНО СЛЕД АТАКАТА НАД СТАНЦИЯТА
Последните данни сочат 816 убити и 121 ранени.
32 унищожени вайпъра и 61 силно повредени.
Началникът каза, че няма достатъчно части за ремонта на всички повредени.
Платихме висока цена, за тактически маловажна победа.
Не бих казала, че е маловажна, сър. Дадохме знак на враговете ни.
Високата цена бе по моя вина. - Как решихте това, лейтенант?
Дадох й моите кодовете за достъп.
Използвала ги е за да изключи системите ни за обезопасяване.
Дала си й нещо много по-важно - получила е доверието ти.
Както и моето... Но това "нещо"...
Много добре знае как да манипулира човешките емоции.
Направо похвално.
Лейтенант Торн...
Искам да разпитате силонския пленник и да разберете всичко, което знае.
Понеже е толкова способно да имитира човешките емоции,
предполагам че софтуера му също е уязвим от тях.
Говоря за болка, разбира се.
Унижение.
Страх, срам...
Искам да разберете истинските му граници.
Проявете въображение, ако е нужно. - Слушам.
Лейтенант Торн - достъп разрешен.
Адмирал Кейн до контролна зала.
Елате с мен, лейтенант.
Докладвайте, полковник.
Засякохме флотилия, излъчваща колониалнен опознавателен код.
Сър...
Цивилни са.
Цивилна флотилия? - 15 кораба, сър!
Изпратихме кораб да ги посрещне.
Лейтенант, свържете се с капитаните на корабите.
Да изпратят списък на екипажите си, хората на борда и схемите на корабите.
Включително данни за муниции и резервни части.
Полковник, подгответе екипи от войници и инженери, по един за всеки кораб.
Сър?
Ще вземем всичко, което ни е нужно от тези кораби.
Когато разберат намеренията ни ще окажат съпротива.
Трябва да действаме бързо и решително.
Ако имате проблем с това, искам да кажете още сега.
Не. - Залавяйте се за работа.
Разрешете да се качим на борда. - Разрешаваме ви. Добре дошли!
Молихме се за чудо като това!
При последната среща със силоните изгубихме 4 кораба.
Г-н Леърд, адмирал Кейн ме помоли да ви дам това.
Какво е това? - Списък на хора и материали, които
трябва незабавно да се прехвърлят на Пегас. Името ви е в списъка.
Моето име?
Искате светлинните ни двигатели? Ще останем безпомощни.
Както казах, ще прехвърлим някои от хората ви към нашите кораби.
Просто така ще решите кой ще живее и кой ще умре?
Ще прегледаме всякакви варианти, но трябва да разберете...
Във война сме! Военните нужди са с приоритет.
Не, не разбирам...
Ще вземат каквото имаме и ще ни оставят да се оправяме сами.
Не можете да постъпите така! Не можете.
Чуйте ме, всички!
Имаме заповед да прехвърлим екипажите
и посоченото оборудване към Пегас.
Не искаме никой да пострада, но ще използваме сила, ако се наложи.
Не!
Няма да стане.
Избутайте ги назад! - Тук сте, за да ни помогнете!
Не може да постъпвате така!
Входящо обаждане от полк. Фиск.
Какво става, полковник? Вече изоставате от графика.
Сър, отказват ни достъп до останалата част от кораба.
Не става дума за отделни хора, а за цели семейства.
Кажете им, че ще разстреляте семействата на неподчинилите се.
Сър? Сигурно не ви разбрах добре...
Не е задължително да... - Свършете си работата, полковник!
Ефрейтор!
Качете хората на палубата и ги подредете в редица.
Не момченцето ми!
Имаме заповеди да разстреляме семействата
на хората от списъка, които отказват да дойдат с нас.
Ще изпълним заповедта,
ако избраните не пристъпят веднага напред!
Трябваше да ни защитавате! - Повтарям!
Ще изпълним заповедта.
Ще ги застреляме!
Какво правим, сър?! Сър?
Полковник Фиск до Пегас.
Всичко приключи!
На всички кораби знаят какво се случи тук.
Няма да има повече неподчинение.
Колониъл 1 до Раптор 359. Имате разрешение за кацане.
Значи първият помощник все пак е човек.
Аз също правех така.Прослушвах честотите за да се уверя, че не съм сама там навън.
Имаш ли още от това?
От кое?
От това, което си забиваш във врата.
Нищо не ти убягва, нали така?
Това се отнася и за двете ни, нали?
Слязох тук за да пресуша някоя друга бутилка, а ти за...
Предполагам и двете искаме да намалим напрежението, нали?
Предполагам. - Чудесно.
Не ми харесва моят първи офицер да не може да се справя с напрежението.
Може би иска да се върне обратно в кухнята за да чисти картофи.
Мисля, че любимият пилот на Лий Няма да е доволен да чисти пода,
За кражба от корабните запаси.
Пазете моята тайна, сър, а аз ще пазя вашата.
Твърди се, че чудодейното лечение на президента Розлин от рак се дължи...
Виждала съм и по-щастливи офицери при повишение.
Щастлива съм, сър. Просто не зная с какво съм го заслужила.
Недейте, капитане. Не правете така.
Понякога се налага да изоставим някого, за да може да продължим.
За да продължим борбата.
Отивай!
Да тръгваме!
Хайде, трябва да тръгваме!
Елена, чуй ме. Трябва да заведеш сестра си до убежището.
Ти ще се грижиш вече за нея. Тръгвайте!
Хайде, Лизи, ставай! - Не мога!
Хайде, Лизи! Хайде!
Елена, недей! Елена!
Хайде, Лизи! - Елена!
Елена, недей!
Хайде, какво чакаш!
Отстъпват!
Лизи!
Понякога се налага да правим неща,
Които никога не сме допускали, че сме способни да сторим.
Така показваме на врага своята решимост.
Вчера ти ми показа,
Че си способна
Да оставиш настрана своите страхове, да оставиш настрана своите колебания.
И дори своето отвращение.
Всяка задръжка, която в битка може да е разликата между живота и смъртта.
Ако може да си такава
Толкова дълго, колкото се наложи,
Значи си острие.
Тази война принуждава всички ни да се превърнем в остриета.
Защото в противен случай няма да оцелеем.
И тогава няма да имаме възможността да станем отново обикновени хора.
Разбираш ли ме?
Добре.
Добре се справи. Поздравления, капитане.
Криминализирането на абортите от президента Розлин доведе до...
Началникът каза, че всичко е проверено.
И на мен каза същото.
Надявай се на най-доброто, подготви за най-лошото.
Както казваше майка ми. Беше главен сержант.
Това ли ти казваше?
Страхът те убива, а гневът те пази жив.
Адмирал Кейн казваше същото.
Веднъж ми каза,
Че ако може съм това колкото дълго се наложи Ще съм острие.
Оръжията не чувстват страх и не изпитват съжаление.
Вие двете май добре сте се разбирали.
Разбира се майка ми грешеше за доста неща.
Така силно пазеше гнева си, че в края той беше всичко, което й остана.
Умря в самота.
Ако питаш мен страхът и гневът cа двете страни на една и съща монета. Бих се отървала и от двете.
Ще ми подадеш ли онзи ключ?
Всички участващи в атаката пилоти да се явят при самолетите си.
Пробив в корпуса. Палуба 4, нива от 12 до 14.
Аварийните екипи ги запечатват.
Мисля, че това е достатъчно. Изключете светлинния двигател.
Обръщаме. Направление 161, ъгъл 0.
Преследват ни, сър.
Да се надяваме, че няма да се откажат.
Изглежда се вързаха. Време е да си приберем екипажа.
Май ще е по-лесно отколкото очаквахме.
Опитай пак. Две цели срещу нас. Време е за шоу!
Готова ли си?
Давай, давай!
Противниковата цел е унищожена.
Прегрупирайте се и продължете преследването на боен кораб Пегас.
Слушам, командире!
Докладвай.
Червената ескадрила е на лице.
Говори за себе си, сержант. Все още не си чувствам пръстите.
Замълчи, Хъдсън. Червена ескадрила, след мен.
Да направим ли някаква фигура?
Ескадрила, по мой сигнал! Включете двигателите!
Най-сетне те идват за мен.
Усещам как животът и съдбата им се разкриват пред мен.
Отричането на правия път и самостоятелните решения
много скоро ще са в миналото.
Червен 1, тук е Пегас.
Червен 1, тук Пегас. Докладвайте.
Отворихме въздушен шлюз близо до една от антените.
Продължаваме към ъгъла. Засега няма жертви.
Съсредоточете се. Никой не може да каже, колко тостери има наоколо.
Замълчи. Може да имаме късмет и да не разберем.
Какво се вижда на термалните сензори?
Топлинен източник. Може да е биологичен.
Близо до ъгъла е, но това е всичко. Изчакайте. Улавям още три сигнала.
Два от тях са много слаби. Намират се на 30 метра пред нас.
Може да са нашите хора. Отиваме.
Скоро ще има четири славни създания.
Търсещи познание за самите себе си.
Болката от откритието, ще им даде нова яснота,
А сред объркването, той ще я открие.
Врагове събрани заедно от неосъществими копнежи.
Врагове обединени в едно.
Пътят пред тях макар и немислим, вече е неизбежен.
А петият, все още в сянка,
Ще посегне към светлината, бленуващ изкупление,
Което ще дойде с воя от ужасни страдания.
Виждам ги всичките седем.
Шест описващи се като машини,
Които вярват, че са безгрешини. Но с времето, грехът ще ги погуби.
Ще познаят враждата, огорчението,
Силната агония от загубата на единението.
След което ще достигнат до обетованата земя,
събрани върху крилете на ангел.
Не край, а начало.
Божичко! - Изкарайте ги оттам. Бързо!
Освободете ги. Хайде!
Силон!
Всички навън!
Имаме ранен! Уцелиха Силва! Уцелиха Силва!
Не!
Пегас, тук е Червен 2. Отговори, Пегас!
Чуваме ви, Червен 2, но сигналът е слаб.
Спасихме двама цивилни. Имаме един мъртъв и двама ранени.
Включително и първия помощник. Намираме се под силен обстрел. Изход на мисията - съмнителен.
Пегас, тук е Червен 2. Отговори, Пегас.
По дяволите! - Капитане.
Докладвай. Загубихме връзката с Пегас. Силоните я заглушават.
Какво става с бомбата? Какво е положението с детонатора?
Детонаторът е развален. Накарай го да проработи.
Ще ми обясниш какво беше това със Силва?
Не можех да им позволя да вземат още затворници, капитане.
Видя какво правеха там вътре! - Да, видях.
Продължавайте да опитвате да се свържете с Червен 2.
Г-н Хоши.
Подгответе кораба за атака с атомно оръжие от пускова установка 3.
Слушам. Издадена е заповед за атака с атомно оръжие.
Пригответе ракета кораб-кораб. - Какво правиш?
Екипът е компрометиран. Ако не възстановим връзката
Трябва да приемем, че са мъртви. - Трябва да им дадем шанс.
Командир Адама? Отворете шлюза на пусковата установка. - Шлюзът - отворен.
Майоре!
Наблюдавай ъгъла, Хъдсън! - Пегас, тук Червен 2. Отговорете.
Ще унищожим онзи кораб и хората на него само в краен случай.
Харесва ли ви или не, адмирале, но това вече не е спасителна мисия.
Бог знае какво ще се случи на нашите хора ако бъдат заловени.
Знам какво ще се случи. Бил съм там.
Ракетата е готова, командире.
Разрешавам изстрелването.
Махнете предпазителите. Г-н Хоши, вземете ключа.
Сложете го в ключалката за изстрелване.
Слушам. - Остави!
Не съм готов да жертвам никого. Все още не!
А ако грешите? - Ще ми се наложи да живея с това.
Вие го казахте, адмирале. Това нещо...Може да е на път към Земята.
Ако извършат скок ще изгубим единствения шанс да ги унищожим.
Сър, ефирът е чист. Имаме връзка с Червен 2.
Включете ги на говорителите. - Слушам.
Изпратете спасителен раптор! - Пегас, тук е Червен 2, отговорете.
Пегас, тук Червен 2. Отговорете.
Червен 2, говори Пегас. Старбък, докладвай?
Обстрелват ни, но се държим. Кажете ни, че имате превоз за нас.
Вече е на път, Червен 2.
Рейдърите прекратиха атаката. Насочват се към вас.
Разбрано. Времето ни изтича.
Ще ни вземе раптор. Искат да заложим бомбата и да се махаме.
Детонаторът не може да се поправи. - Може ли да направиш ръчен спусък?
Навярно. - Направи го.
Да го направи? Какви ги дрънкаш?
Ще изпълним мисията. Ясна ли съм, войнико?
Тъй вярно.
Говори Пегас. Корабът ще пристигне след две минути.
Говори Червен 2. Свържете ме с командира.
Червен 2, говори командващия. Какво ви забави толкова дълго?
Старбък, ще са при вас всеки момент!
Детонаторът на бомбата е повреден. Ще трябва да я взривим ръчно.
Червен 1 заповяда да изпълним мисията, което не ни оставя много варианти.
Какви са заповедите ви, сър?
Имаме ракета в пусковата установка.
Ако ги евакуираме с раптора ще може да я изстреляме. Г-н Хоши...
Рейдърите са в защитна формация.
Каквото и да изстреляш, те ще го пресрещнат.
Тогава ще трябва някой да остане и да задейства бомбата ръчно.
Точно така.
Това е твоят екип, сине. Ти решаваш.
Червен 2, говори командирът на Пегас.
Вземи първия помощник и се насочете към точката за евакуация.
Подсигури хората си, след което задействай бомбата ръчно.
Изпълнете мисията си, капитане. - Разбрано.
Сержант! Пригответе се за тръгване.
Изправи се. Ще те измъкна оттук.
Хайде всички вътре. Давайте! Слагайте си скафандрите.
Хайде, хайде, хайде!
Вие също майоре, хайде...
Вие също, капитане.
Остави ми бомбата, ако обичаш. - Какво правиш, по дяволите?
Довършвам мисията.
Вземи го. Вече не ми е нужно.
Майоре... - Дадох ви заповед, войнико.
Освен ако не искате да умрете, ви предлагам да се подчините.
Върви.Защо? - Знаеш много добре.
Сложи си скафандъра, че ще останеш без въздух.
Това е всичко, капитане.
Заповядайте, майоре. Отдавна ви очаквам.
Ти си зад всичко това, нали?
Какво си ти? - Какво съм? Човек.
Или може би машина?
Децата ми вярват, че съм Господ.
А ти Господ ли си?
Виждал съм неща...Животът ви, капитан Шоу.Това, което стe сторили.
Това, което решихте, че трябва да сторите.
Всичко, което ви доведе до тук.
Искаш ли прошка, дете мое?
Повтарям! Ще изпълним заповедта.Ще ги застреляме.
Какво правим, сър?! Сър?
Искаш ли прошка?
Да. - Тогава ела насам.Имам да ти казвам нещо.
Ела.
Кара Трейс ще поведе човешката раса към нейния край.
Какво? - Тя е предвестник на Aпокалипсиса. Пратеникът на смъртта.
Те не трябва да я следват.
Пегас, всички са на борда. Връщаме се в базата.
Рапторът се връща, сър. Старбък е на борда.
Майор Шоу е останала.
Старбък? - Командире...
Тук е Червен 1. Отговорете.
Червен 1, тук е командирът на Пегас. Докладвайте.
Командире, трябва да ви предупредя. Отнася се за капитан Трейс.
Червен 1, докладвай! - Отново заглушават сигнала, сър.
Червен 1, тук е командирът. Отговори. - Изгубихме връзка.
Командире...
Отговорете...
Моето съществуване отива към своя край,
Но колкото да започна ново, по пътища неясни.
Боиш се. Нали, шибаняко?
И би трябвало.
Всичко това се е случвало и преди и ще се случва отново.
И отново. И отново.
Отново.
Искали сте да ме видите, адмирале? - Благодаря ти, че дойде.
Старбък беше тук преди малко.
Предложи майор Шоу да бъде наградена посмъртно.
Шоу не се интересуваше от медалите. - Да, така е.
Но прегледах записките на Кейн
И не установих нищо нередно в стореното от нея.
В стореното от Кендра.
Те са убили невинни цивилни, татко.
Хайде де. Как може да пренебрегнеш това?
Знам, че няма да ми се наложи да попадна в същата ситуация.
Имам президента над себе си, борещ се за спасението на цивилния флот.
Имам полковник Тай, който да ме поддържа честен,
Да ми помага в уравновесяването на тактика и морал. Имам и теб.
Ти нямаш деца и не може да разбереш това,
Но виждаш отражението си в очите им.
И винаги когато реша, че трябва да сторя някои неща с този флот,
Се възпирам, осъзнавайки, че ще трябва
Да се изправя пред теб, на следващия ден.
Ако не беше в командния център, щях да заповядам тази атака.
Кара щеше да е мъртва, заедно с останалите от екипа.
Не си сторил нищо нередно. Нито пък аз.
И двамата трябваше да вземем решения за да изпълним поставените ни задачи.
Така е.
А Кейн?Кендра?
Те сгрешиха ли?
Ако вярвах в Боговете, щях да кажа, че ще бъдат съдени от по-висша сила.
Но след като не вярваш?
Тогава историята ще трябва да ги съди.
И тъй като историята започва със записите в дневниците...
Предполагам имам доста за писане.
А относно посмъртното награждаване?
Да, ще го направя.
Не показа много с живота си, нали? - Предполагам, че е така.
Имаш ли представа защо Шоу го направи?
Може би е решила, че има да отговаря за много неща.
Може би е имала предчувствие.
Всички имаме предчувствия.
Искам да го чуеш от мен.
Помолих да бъда прехвърлена на Галактика.
Защо?
Може да се каже, че имам оплаквания от командващия си офицер.
И какви по-точно?
Кучият му син все се опитва да ме пречука.
Замисляла ли си се, че може би го заслужаваш?
Говори за себе си Лий. Аз имам призвание.
Силон ми гледа на ръка. Не помниш ли?
Призвание, вярно. - По-добре да повярваш.
Предполагам няма да се отървеш от мен до края.
Ще разкатая новия ти командир на пилотите, сър.
Превод и субтитри АСЕН ИВАНОВ и ДЕЯН КАСАБОВ синхронизирал:pipil40®